2019. gada 16. janvārī Rīkojums Nr. 11

Rīgā (prot. Nr. 2 6. §)

**Par valsts nekustamo īpašumu pārdošanu**

1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē, ievērojot Publiskas personas mantas atsavināšanas likuma 14. panta nosacījumus, valsts nekustamo īpašumu (nekustamā īpašuma kadastra Nr. 0100 588 0041) – būvi (būves kadastra apzīmējums 0100 088 0158 001) – Čiekurkalna 7. šķērslīnijā 7, Rīgā,kas ierakstīts zemesgrāmatā uz valsts vārda Finanšu ministrijas personā.

2. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē kopā šādus valsts nekustamos īpašumus, ievērojot Publiskas personas mantas atsavināšanas likuma 14. panta nosacījumus:

2.1. nekustamo īpašumu(nekustamā īpašuma kadastra Nr. 0100 088 0062)–zemes vienību 0,7054 ha platībā (zemes vienības kadastra apzīmējums0100 088 0062) un būvi (būves kadastra apzīmējums 0100 088 0062 003) Rīgā (bez adreses), kas ierakstītas zemesgrāmatā uz valsts vārda Finanšu ministrijas personā, un būvi (būves kadastra apzīmējums 0100 088 0062 002) – Čiekurkalna 7. šķērslīnijā 7A, Rīgā;

2.2. nekustamo īpašumu (nekustamā īpašuma kadastra Nr. 0100 088 0110)– zemes vienību 0,1043 ha platībā (zemes vienības kadastra apzīmējums 0100 088 0110) – Rīgā, kas ierakstīts zemesgrāmatā uz valsts vārda Finanšu ministrijas personā;

2.3. nekustamo īpašumu (nekustamā īpašuma kadastra Nr. 0100 588 0045) – būvi (būves kadastra apzīmējums 0100 088 0062 001) – Čiekurkalna 7. šķērslīnijā 7A, Rīgā, kas ierakstīts zemesgrāmatā uz valsts vārda Finanšu ministrijas personā.

3. Pircēji par valsts nekustamajiem īpašumiem maksā *euro*.

4. Finanšu ministrijai nodot pircējiem šā rīkojuma 1. un 2. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

Ministru prezidents Māris Kučinskis

Finanšu ministre Dana Reizniece-Ozola